b'\n_START_ARTICLE_\nL\xc3\xa4bipaistev pangakonto\n_START_PARAGRAPH_\nL\xc3\xa4bipaistev pangakonto (inglise keeles transparent account) on pangakonto, millel toimuvad tehingud on t\xc3\xa4ielikult l\xc3\xa4bipaistvad. Iga\xc3\xbcks v\xc3\xb5ib igal ajal interneti kaudu kontrollida kontol toimunud sissetulekuid ja v\xc3\xa4ljaminekuid._NEWLINE_L\xc3\xa4bipaistvat pangakontot kasutavad p\xc3\xb5hiliselt kasumit mittetaotlevad organisatsioonid ja kodanikualgatused, sealhulgas sihtasutused, mittetulundus\xc3\xbchingud, poliitilised parteid jne._NEWLINE_L\xc3\xa4bipaistva pangakonto kasutamise eesm\xc3\xa4rk on suurendada organisatsiooni v\xc3\xb5i kodanikualgatuse usaldusv\xc3\xa4\xc3\xa4rsust.'